Fons Estratègic Municipal de Prevenció d’Incendis i Gestió Forestal
04 de octubre de 2023

Carcaixent

Gràcies a disposar d’un Pla Local de Prevenció d’Incendis Forestals aprovat i homologat per la Generalitat Valenciana des de maig de 2022, l’Ajuntament de Carcaixent va resultar beneficiari de les ajudes concedides per la Conselleria d’Agricultura, Desenvolupament Rural, Emergència Climàtica i Transició Ecològica, en el marc del Fons Estratègic Municipal de Prevenció d’Incendis i Gestió Forestal durant l’any 2023.

El Fons Estratègic té la finalitat d’ajudar als ajuntaments a finançar actuacions de prevenció d’incendis forestals i gestió forestals, sempre que estiguen considerades en un Pla de Local de Prevenció aprovat ihomologat.

Per a l’any 2023, l’Ajuntament de Carcaixent ha resultat beneficiari d’una ajuda per import de 13.842,00 € què han segut destinats al cofinançament de les obres de manteniment del perímetre de protecció contra incendis forestals, en la confluència entre zona urbana i zona forestal. Els treballs han consistit principalment en el desbrossament, poda i gestió de residus generats en el perímetre de la urbanització San Blas i el barri Tir de Colom, tot amb l’objectiu de reduir el risc d’incendi i, en cas de produir-se, facilitar la protecció de les persones i els seus béns, així com facilitar la seua extinció.

L’abast dels treballs ha segut sobre una superfície d’11,23 hectàrees, suposant una despesa total de més de 26.000 euros, sent la part no subvencionada a càrrec de fons municipals.